CELEX: C2005/093/66
Language: da
Date: 2005-04-16 00:00:00
Title: Sag T-45/05: Sag anlagt den 31. januar 2005 af Micronas GmbH mod Kontoret for Harmonisering i det Indre Marked (Varemærker og Design)

16.4.2005   
            
            
               DA
            
            
               Den Europæiske Unions Tidende
            
            
               C 93/35
            
         Sag anlagt den 31. januar 2005 af Micronas GmbH mod Kontoret for Harmonisering i det Indre Marked (Varemærker og Design)
   (Sag T-45/05)
   (2005/C 93/66)
   Processprog: tysk
   Ved De Europæiske Fællesskabers Ret i Første Instans er der den 31. januar 2005 anlagt sag mod Kontoret for Harmonisering i det Indre Marked (Varemærker og Design) af Micronas GmbH, Freiburg im Breisgau (Tyskland), ved Rechtsanwalt G. Herr.
   Sagsøgeren har nedlagt følgende påstande:
   
               —
            
            
               Afgørelse truffet den 12. november 2004 af Andet Appelkammer – sag R 366/2004-2 – 3D-Panorama annulleres, for så vidt ansøgningen om registrering af EF-varemærket »3D-Panorama« for varerne »elektroniske kredsløb, integrerede kredsløb, særlig halvleder-chips« i klasse 9 blev afslået.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Sagsøgeren.
            
         
               EF-varemærket, der søges registreret:
            
            
               Ordmærket »3D-Panorama« for varer i klasse 9 (Apparater inden for underholdningselektronik, særlig TV-apparater, videobåndoptagere, radiomodtagere, elektroniske kredsløb, integrerede kredsløb, særlig halvleder-chips; software) – ansøgning nr. 2871218.
            
         
               Undersøgerens afgørelse:
            
            
               Afslag på registrering for alle de ansøgte varer
            
         
               Appelkammerets afgørelse:
            
            
               Afslag på sagsøgerens klage.
            
         
               Søgsmålsgrunde:
            
            
               Tilsidesættelse af artikel 7, stk. 1, litra b) og c), i forordning (EF) nr. 40/94 ved den anfægtede afgørelse, eftersom ordkombinationen 3D-Panorama for varerne »elektroniske kredsløb, integrerede kredsløb, særlig halvleder-chips« hverken er udelukkende beskrivende eller mangler fornødent særpræg.